laion/Wikipedia-Exotic huggingface dataset:
בית הכנסת צמח צדק (ירושלים)

בית הכנסת צמח צדק הוא בית כנסת של חסידות חב"ד ברובע היהודי בעיר העתיקה בירושלים. הוא נמצא ברחוב חב"ד, מול בית הכנסת החורבה והקארדו, במקום שכונה "חצר חב"ד". עד שנת תרט"ו שכן במקום בית הכנסת של חסידי חב"ד בשכירות, באותו תקופה יצא השד"ר ר' שניאור זלמן בן ר' מנחם מענדל מנדלוביץ', לחוץ לארץ בשליחות כולל חב"ד, הוא הגיע לבומביי ושם יצר קשר עם משפחת ששון, אשר הרימו תרומה לקניית המקום, בשנת תרי"ח (1858) נקנה בית הכנסת ונקרא בית הכנסת בית מנחם על שם רבי מנחם מנדל שניאורסון (הצמח צדק), בשנת תרל"ט נבנתה הקומה השנייה של המבנה וכללה את בית הכנסת וישיבת "כנסת אליהו" על שם הנדיב אליהו ששון מבומביי שנפטר באותו שנה. עד פרוץ מלחמת העולם הראשונה התנהלו שני הבתי כרגיל, מאז עזבו רבים מהישוב את המקום וסדרי המקום הושבתו, בסיום המלחמה חזר להתקיים המניין הספרדי. הרב שניאור זלמן פרדקין מלובלין (בעל ה"תורת חסד") עלה לירושלים בשנת ה'תרל"ט (1879) ומונה לראש כולל חב"ד בעיר ורב בית הכנסת. בשנת תרפ"ח (1928) שונה שמו של בית הכנסת לשם הנוכחי, על שם ספרו של האדמו"ר השלישי בשושלת חב"ד, רבי מנחם מנדל שניאורסון. הרב יצחק אביגדור אורנשטיין, ששימש כרב הכותל עד למלחמת העצמאות, היה מראשי המתפללים בבית הכנסת. במלחמת העצמאות עמד הבניין בלב אזור הקרבות אך לא נהרס. לאחר מלחמת ששת הימים וכיבוש הרובע מינה הרבי מלובביץ' בב' בניסן ה'תשכ"ח ועד ציבורי למען גאולת בית הכנסת מידי המשפחה הערבית ששכנה בו, שיפוצו וניהולו. הוועד כלל את נציג כולל חב"ד הרב עזריאל זליג סלונים, שמונה ליושב ראש הוועד, ונציגים מישיבות חב"ד. המבנה נקרא "חצר חב"ד" והוא בן שתי קומות. בקומה הראשונה היה בזמנו מקווה טהרה לנשים. בתקופה מסוימת התפללו בקומה הראשונה מניין של המוגרבים, כאשר בית הכנסת שלהם נהרס ברעידת האדמה. בקומה השנייה בית הכנסת עם עזרת נשים וכולל אברכים. לבית הכנסת מוכנסים ספרי התורה של ילדי ישראל. בקומת הכניסה נמצא בית חב"ד ולצדו אולם אירועים. הרב יהושע יוזביץ הוא הגבאי ומנהל בית הכנסת, ומתוועד בו מדי שבת וחג. הרב עדין אבן ישראל היה רב בית הכנסת ונהג להתפלל בבית הכנסת בתפילת שחרית בשבתות ודרש בו בשבת שובה ובשבת הגדול. בראש חודש אלול ה'תשל"ב נפתח בבית הכנסת כולל אברכים. ראשי הכולל הם הרב יוסף סגל והרב חיים שלום דייטש. מדיה וקבצים בנושא בית הכנסת צמח צדק בוויקישיתוף אתר האינטרנט הרשמי של בית הכנסת צמח צדק בית הכנסת צמח צדק, בית כנסת שנוסד בסוף המאה ה-19 ומשמש כבית כנסת בנוסח חב"ד, באתר עיריית ירושלים (הקישור אינו פעיל, 2019) מידע על בית הכנסת צמח צדק (ירושלים) בקטלוג הספרייה הלאומית בית הכנסת "צמח צדק" באתר איחוד בתי הכנסת בישראל בית הכנסת הצמח צדק בספר תולדות חב"ד בארץ הקודש. פרק בתי כנסת חב"ד בירושלים (חמשה פרקים מתוך שישה עוסקים בבית הכנסת הצ"צ) ייסוד כולל "צמח צדק" בירושלים העתיקה, גיליון התקשרות מס' 725, מדור ניצוצי רבי מכולל "צמח צדק" תצא תורה, גיליון התקשרות מס' 726, מדור ניצוצי רבי תמונות של בית הכנסת צמח צדק בשנות השבעים תולדות ביכנ"ס הצמח צדק בירושלים העתיקה ת"ו כתבה מאת הרב שמואל שניאורסאהן, בטאון חב"ד כסלו תשל"ג הרב מרדכי מנשה לאופר, ייסוד כולל "צמח צדק" בירושלים העתיקה, 'התקשרות' גיליון מספר 725 תמר זיגמן, 1967: חג הגאולה בבית הכנסת של חסידי חב"ד בעיר העתיקה, בבלוג "הספרנים" של הספרייה הלאומית, 27.11.2018 סקירה על בית הכנסת בעלון קרוב אליך מס' 67 עמ' 4–8
עדלי סטיבנסון (סגן נשיא)

עדלי יואינג סטיבנסון הראשון (באנגלית: Adlai Ewing Stevenson I‏; 23 באוקטובר 1835 – 14 ביוני 1914) היה סגן נשיא ארצות הברית תחת הנשיא גרובר קליבלנד (בכהונתו השנייה כנשיא; 1893–1897). בשנת 1900 היה מועמד בשנית לתפקיד לצדו של המועמד לנשיאות ויליאם ג'נינגס ברייאן. קודם לכהונתו בתפקיד שימש חבר בית הנבחרים של ארצות הברית מטעם מדינת אילינוי והיה עוזר למנהל הכללי של דואר ארצות הברית. סטיבנסון נולד לג'ון טרנר סטיבנסון ולאליזה לבית יואינג, צאצאים למהגרים מסקוטלנד ומאירלנד. בשנת 1813 עברו הוריו מקרוליינה הצפונית לקנטקי, בה נולד וגדל עד מעברם לבלומינגטון שבאילינוי בשנת 1852. מעברם אירע בעקבות פגיעת הקור במטעי הטבק של אביו והקשיים הכלכליים אליהם נקלעו. באילינוי הפעיל אביו טחנת קמח. סטיבנסון למד באוניברסיטה המקומית בעיר וסיים לימודיו ב-Centre College שבקנטקי. בעקבות מות אביו הוא שב לאילינוי וסייע למשפחתו בהפעלת הטחנה. בשנת 1858 הוסמך לעריכת דין והחל לעסוק במקצוע, לצדם של עורכי הדין סטיבן דאגלס ואברהם לינקולן. פעילותו הפוליטית החלה בנטילת חלק בקמפיין הבחירות של דאגלס לסנאט של ארצות הברית בשנת 1858. סטיבנסון גם פעל באופן ציבורי כנגד תנועת "שאינם יודעים דבר". משרתו הציבורית הראשונה הייתה כעוזר משפטי בבית משפט, בתקופת מלחמת האזרחים. בשנת 1864 הוא נמנה עם חבר האלקטורים מטעם המפלגה הדמוקרטית, ובאותה שנה נבחר למשרת תובע מחוזי. בסיום תפקידו, בשנת 1868, עסק בעריכת דין באופן פרטי, במשרד משותף עם בן דודו ג'יימס יואינג. בשנים 1875–1877 כיהן סטיבנסון בבית הנבחרים של ארצות הברית. הוא כשל בניסיון להיבחר לכהונה שנייה, אך בשנת 1879 נבחר שוב לתפקיד וכיהן כהונה אחת נוספת עד 1881. הוא הציג מועמדותו לבחירה בתום כהונתו, כמו גם בבחירות שלאחריהן, והפסיד בהפרש נמוך של קולות. בעת כהונתו של גרובר קליבלנד כנשיא, בשנת 1885 היה סטיבנסון העוזר הבכיר למנהל הכללי של הדואר. בתפקיד זה פיטר כ-40,000 מעובדי רשות הדואר שהיו מזוהים עם המפלגה הרפובליקנית והחליפם בעובדים המזוהים עם המפלגה הדמוקרטית. החלטתו זו השפיעה מאוחר יותר על אי מינויו למשרת שיפוט, הממונה בידי אישים פוליטיים. סטיבנסון כיהן כסגן נשיא ארצות הברית בשנים 1893–1897, בכהונתו השנייה של גרובר קליבלנד כנשיא. הוא זכה לשבחים על תפקודו הממלכתי בתפקיד נשיא הסנאט, אך היה בעל השפעה מועטה על תהליך קבלת ההחלטות של הנשיא עצמו. בשנת 1896 הוא הציג מועמדותו בבחירות המקדימות לקביעת מועמד המפלגה הדמוקרטית לנשיאות והפסיד לויליאם ג'נינגס ברייאן. ברייאן נותר המועמד לנשיאות בשנת 1900 וסטיבנסון נבחר להתמודד עמו בשנית למשרת סגן הנשיא. בבחירות אלו ניצח מועמד המפלגה הרפובליקנית ויליאם מקינלי. לאחר מערכת הבחירות בשנת 1900 שב סטיבנסון לעסוק בעריכת דין. בשנת 1908 הציג מועמדותו למשרת מושל אילינוי והפסיד בהפרש נמוך של קולות. בשנת 1914 נפטר בשיקגו והובא לקבורה בחלקת הקבר המשפחתית שבבלומינגטון. סטיבנסון נישא בשנת 1866 ללטישה לבית גרין והיה אב לארבעה. לטישה הייתה ממייסדות תנועת בנות המהפכה האמריקנית ושימשה נשיאת הארגון השנייה, לאחר קרוליין הריסון. בנם, לואיס סטיבנסון, כיהן כמזכיר המדינה של מדינת אילינוי. נכדם, עדלי סטיבנסון, שימש מושל אילינוי ושגריר ארצות הברית באומות המאוחדות, ונינם עדלי סטיבנסון השלישי כיהן כסנאטור. מדיה וקבצים בנושא עדלי סטיבנסון בוויקישיתוף עדלי סטיבנסון, באתר המדריך הביוגרפי של הקונגרס של ארצות הברית (באנגלית) עדלי סטיבנסון, באתר "Find a Grave" (באנגלית) biography/Adlai-Stevenson עדלי סטיבנסון, באתר אנציקלופדיה בריטניקה (באנגלית) כתבי עדלי סטיבנסון בפרויקט גוטנברג (באנגלית)
בית הספר הבריטי לארכאולוגיה במצרים

בית הספר הבריטי לארכאולוגיה במצרים (באנגלית: British School of Archaeology in Egypt,‏ BSAE), נוסד בשנת 1905 על ידי פרופסור סר וויליאם מתיו פלינדרס פיטרי בלונדון בירת אנגליה. כבר בשנת 1895 עלו אצל פטרי הרהורים בנושא הקמת מוסד זה. הוא נתקל בבעיות במימון חפירותיו הארכאולוגיות במצרים, והגיע למסקנה שהקמת גוף אשר יטפל בכך יקל עליו. בין השנים 1880 – 1886 ושוב בין השנים 1896 – 1905 מומנה עבודתו של פיטרי על ידי הקרן לחקר מצרים. ביו השנים 1897 – 1902 פיטרי הסתמך על מקורות מימון של שנים מתומכיו האמידים אשר הסכימו לממן את חפירותיו במצרים. בהרצאה שנשא בקולג' האוניברסיטאי של לונדון הוא הכריז על הפרדת עבודתו מהקרן לחקירת מצרים והקמת בית הספר הבריטי לארכאולוגיה במצרים, כאשר מקורות המימון לבית הספר יהיו תקציבי המחקר של מצרים. פיטרי ציפה שתקציבים אלה יגדלו וזאת כדי לתמוך בעבודתו ובעבודת הסטודנטים שלו. הוא פנה לחבריו בקרן לחקירת מצרים וביקש את תמיכתם, חלקם סרבו. הארכאולוג ארנסט ארתור גרדנר והבלשן והאשורולוג ארצ'יבלד הנרי סייס הסכימו להצטרף אליו. פיטרי פנה לאנשים בעלי השפעה והצליח עד מהרה לצרף אליו 44 איש כחברי ועדת בית הספר. פיטרי מונה למנהל בית הספר והילדה אשתו למזכירה. הפתיחה הרשמית של בית הספר נקבעה לחודש יוני 1905. החל מהקמת המוסד כל חפירותיו מומנו דרך בית הספר הבריטי לארכאולוגיה של מצרים. לאחר מותו של פיטרי בירושלים בשנת 1942, רצתה אשתו הילדה להמשיך ולהפעיל את בית הספר. אבל המצב שלאחר מלחמת העולם השנייה בלונדון לא אפשר זאת. בית הספר נסגר רשמית בשנת 1954. Margaret S. Drower, Flinders Petrie: A Life in Archaeology, 1995, p.211 Margaret S. Drower, Flinders Petrie: A Life in Archaeology, 1995, p.295
ג'ואי קרן

ג'וזף דניאל "ג'ואי" קרן (באנגלית: Joseph Daniel "Joey" Kern; נולד ב-5 בספטמבר 1976) הוא שחקן אמריקאי, ידוע בעיקר בשל משחקו בסרטים "קדחת הבקתה" ו"גריינד". קרן נולד באינדיפנדס, קנטקי שבארצות הברית. למד בתיכון המכינה הקתולי "סיינט אקסבייר" שבאוהיו. לאחר מכן למד באוניברסיטת ניו יורק בה סיים תואר ראשון במשחק. בזמן לימודיו באוניברסיטת ניו יורק, הוא למד בנוסף גם באקדמיה המלכותית לאמנות הדרמה שבלונדון. בתחילת הקריירה שלו הופיע על במות תיאטרון. הופעת הבכורה שלו בסרט קולנוע הייתה בשנת 1999 בסרט האוסטרלי "Die Jungfrau". לאחר מכן בשנת 2000 הופיע בהופעת אורח בסדרת הטלוויזיה של HBO "סקס והעיר הגדולה", מה שהוביל אותו לקבל את התפקיד המשמעותי הראשון שלו בסרט הקומדיה "המשטרה נפלה על הראש" משנת 2001. לאחר מכן היו לו מספר תפקידים בסרטים עצמאיים, אך פריצת הדרך הגדולה שלו הייתה בסרט האימה "קדחת הבקתה" משנת 2002. בשנת 2003 שיחק בסרט "גריינד". בשנת 2005 הופיע בסרט "אהבה טרופה" ובשנת 2007 הופיע לצד אריק באנה ודרו ברימור בסרט "לשחק עם המזל". בשנת 2016 החל לגלם את דמותו של רוב מק'דניאלס בסדרת הדרמת-פשע "התנהגות טובה" ברשת TNT, את תפקיד זה גילם גם בעונתה השנייה של הסדרה שעלתה מאוחר יותר ב-2017. Die Jungfrau‏ (1999) המשטרה נפלה על הראש (2001) אהבה בדרך הקשה (2002) XX/XY‏ (2002) Garmento‏ (2002) קדחת הבקתה (2002) גרינד (2003) A Funny Thing Happened at the Quick Mart‏ (2004) אהבה טרופה (2005) All the Days Before Tomorrow‏ (2005) פיצה (2005) המצוד אחר יצור הפרא (2006) Totally Awesome‏ (2006) - סרט טלוויזיה של VH1 לשחק עם המזל (2007) Southern Baptist Sissies‏ (2007) רק הוסף מים (2008) רוזנקרנץ וגילדנשטרן מתים (2008) The Goods: Live Hard, Sell Hard‏ (2009) Complacent‏ (2009) אסתמה (2014) ממזרים מוצצי דם (2015) Useless Humans‏ (2020) סקס והעיר הגדולה (2000) מספ7ים (2008) עיר חשמלית (2012) - דיבוב עובדים מצטיינים (2014) התנהגות טובה (2017-2016) ג'ואי קרן, במסד הנתונים הקולנועיים IMDb (באנגלית) ג'ואי קרן, באתר AllMovie (באנגלית) ג'ואי קרן, במסד הנתונים הקולנועיים KinoPoisk (ברוסית)
ביאטריס

האם התכוונתם ל... אישים: ביאטריס, נסיכת הממלכה המאוחדת – בת הזקונים של ויקטוריה, מלכת הממלכה המאוחדת ובעלה אלברט, נסיך סקסה-קובורג-גותה הנסיכה ביאטריס – בתם הבכורה של הנסיך אנדרו, דוכס יורק ושל שרה פרגסון סטפני ביאטריס – שחקנית ומדבבת אמריקאית אחר: פסגת ביאטריס – הר בקנדה ביאטריש ביאטריקס, מלכת הולנד אישים ששמם הפרטי הוא ביאטריס
כריס קליין

פרדריק כריסטופר "כריס" קליין (באנגלית: Frederick Christopher "Chris" Klein; נולד ב-14 במרץ 1979) הוא שחקן קולנוע וטלוויזיה אמריקאי. התפרסם בשל תפקידו כ"אוז" אוזטרייכר בסדרת סרטי "אמריקן פאי", ומתפקידו בסדרה "הפלאש" בתור הרוצח הסדרתי ציקדה. קליין נולד בהינסדייל, פרוור של שיקגו, אילינוי שבארצות הברית, למשפחה נוצרית. בנם של טרסי, גננת ילדים, ופרנק קליין, מהנדס, ולו אח ואחות. כשהיה בן שלוש עשרה עברה משפחתו לאומהה שבנברסקה. קליין הופיע במחזה "סיפור הפרברים" בבית הספר התיכון בו למד והיה שחקן בנבחרת הפוטבול של בית הספר. לאחר מכן למד תיאטרון באוניברסיטה הנוצרית של טקסס בפורט וורת', טקסס. בשנתו האחרונה בתיכון קיבל קליין הצעה מהבמאי אלכסנדר פיין אשר תר אחר כישרונות חדשים באומהה, לשחק בסרט הקומדיה שלו "בחירות או לא להיות". קליין גילם את דמותו של פול מצלר, אחת הדמויות הראשיות בקומדיה הקולנועית שראתה אור ב-1999 וזכתה לתגובות אוהדות. קליין לוהק לתפקיד כריס "אוז" אוזטרייכר בקומדיה הקולנועית "אמריקן פאי". הסרט יצא לאקרנים ביולי 1999 והיה לשובר קופות. על תפקידו זה היה קליין מועמד לפרס של התאחדות מבקרי הקולנוע של שיקגו וכן לפרס של Teen Choice Awards. לאחר מכן הוא שיחק במספר סרטי נעורים שהבולטים מביניהם הם הסרטים "רק ידידים" (2005) ו"אמריקן דרימז" (2006). קליין אף השתתף בעונה השלישית של "פאנק'ד". ב-2018 הצטרף לעונה החמישית של סדרת הטלוויזיה "הפלאש" מבית DC קומיקס, בתפקיד של אורלין דוייר. בשנים 2000–2005 ניהל כריס מערכת יחסים עם השחקנית קייטי הולמס והשניים אף התארסו בחג המולד 2003, אך השניים ביטלו את אירוסיהם. בשנים 2006–2008 היה בן זוגה של השחקנית ג'יניפר גודווין. קליין פגש את ליינה רוז תיפולט, סוכנת נסיעות, בשנת 2011 בחתונה של חבר משותף. הם התארסו בדצמבר 2014 לאחר שלוש שנות זוגיות והתחתנו כעבור שמונה חודשים ב-9 באוגוסט 2015 במונטנה. בנם הראשון נולד בשנת 2016. לבני הזוג יש גם בת, שנולדה בשנת 2018. קליין נעצר בגין נהיגה בשכרות ב-5 בפברואר 2005, במחוז סן דייגו, ושוב בלוס אנג'לס ב-16 ביוני 2010. ב-21 ביוני 2010, פורסם כי קליין נכנס לתוכנית גמילה של 30 יום להתמכרות לאלכוהול. מדיה וקבצים בנושא כריס קליין בוויקישיתוף כריס קליין, במסד הנתונים הקולנועיים IMDb (באנגלית) כריס קליין, באתר "אידיבי", מאגר הידע העברי לקולנוע ישראלי ועולמי כריס קליין, באתר AllMovie (באנגלית) כריס קליין, באתר Rotten Tomatoes (באנגלית) כריס קליין, באתר Box Office Mojo (באנגלית) כריס קליין, באתר Metacritic (באנגלית) כריס קליין, במסד הנתונים הקולנועיים KinoPoisk (ברוסית) הביוגרפיה של כריס קליין (1979) Chicago Film Critics Association Awards ג'יניפר גודווין וכריס קליין נפרדים באתר people.com
איגור דוברובולסקי

איגור איוונוביץ' דוברובולסקי (ברוסית: Игорь Иванович Добровольский ; נולד ב-27 באוגוסט 1967) הוא כדורגלן עבר רוסי, ששיחק בקבוצות: דינמו מוסקבה, אתלטיקו מדריד ואולימפיק מרסיי ובנבחרת ברית המועצות. לאחר הפרישה ממשחק פעיל אימן מספר קבוצות במולדובה. כיום (2018) מאמן את קבוצת דינמו-אוטו מהעיר טירספול. מקום ראשון באולימפיאדת סיאול מקום ראשון באליפות אירופה בכדורגל עד גיל 21 - 1990 ליגת האלופות - 1992/1993 אליפות צרפת - 1993 כדורגלן השנה בברית המועצות - 1990 אליפות מולדובה - 2011 איגור דוברובולסקי, באתר Transfermarkt איגור דוברובולסקי, באתר WorldFootball.net איגור דוברובולסקי, באתר National Football Teams איגור דוברובולסקי, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים רוסים ובנושא מאמני כדורגל. אתם מוזמנים לתרום לוויקיפדיה ולהרחיב אותו.
לאונטופוליס

לאונטופוליס (למפת מצרים מוגדלת)   קהיר אלכסנדריה אל-עריש אסואן אסמאעיליה לוקסור שארם א-שייח' סואץ סיווה ישראל ירדן סודאן ערב הסעודית ל ו ב הים התיכון הים האדום לאונטופוליס (למפת מצרים רגילה)   קהיר אלכסנדריה אל-עריש אסואן אסמאעיליה לוקסור שארם א-שייח' סואץ סיווה ישראל ירדן סודאן ערב הסעודית ל ו ב הים התיכון הים האדום לאונטופוליס לאונטופוליס היא עיר במצרים העתיקה, במחוז הליופוליס (אנ'), בחלקה הדרומי של דלתת הנילוס. התל עליו שכנה העיר ידוע גם בשם תל אל-יהודיה. השם ניתן לתל בעקבות הממצאים היהודיים שנמצאו בו. משמעות השם ביוונית הוא: עיר האריות. שמה המצרי של העיר היה: ניי-טה-חות. האתר היה מיושב מתקופת הביניים השנייה (תקופת החיקסוס - שהתקיימה בין המאות ה-18‏-16 לפנה"ס) ועד התקופה הרומאית. מתקופת הביניים השנייה נמצאו באתר: סוללה גדולה ששימשה למטרות צבאיות או דתיות, בית קברות גדול הכולל קברים של מהגרים וצאצאיהם. בית קברות זה שימש לקבורה גם בתקופת הממלכה החדשה ותקופת הביניים השלישית. כמו כן נמצאו באתר מגוון כלי קרמיקה חרוטים בעיטור מיוחד הכולל דגמים גאומטרים שונים. כלים אלה נמצאו לראשונה באתר זה. משפחת כלים אלו קיבלו את השם כלי תל אל-יהודיה ומתוארכים לתקופת הברונזה התיכונה II המאה ה-19 לפנה"ס עד המאה ה-16 לפנה"ס. הכלים נמצאו בקברים. מקור הכלים בכנען. מתקופת הממלכה החדשה נמצאו שרידי פסלים קולוסליים של רעמסס השני, גדול פרעוני השושלת ה-19 שמוצא משפחתו מאזור הדלתא, וגם ארמון של המלך רעמסס השלישי מהשושלת ה-20, אשר מלך במאה ה-11 לפנה"ס. הארמון מפורסם במיוחד בריצוף הצבעוני העשוי מפיאנס מצרי. בתקופת השושלת ה-23 שימשה העיר כבירתו של המחוז ה-11 במצרים התחתונה. העיר תחת השם לאונטופוליס, הוזכרה לראשונה על ידי סטראבון גאוגרף ופילוסוף יווני, אזכור זה מצביע על חשיבותה היחסית של העיר. שמה של העיר ניתן לה על שם המקדש שהוקדש לאלות הלביאות באסט ושחמת ובנם. בתקופת השלטון היווני הוחזק אריה חי במקדש. בתקופת שלטונו של בית תלמי במאה ה-2 לפנה"ס, נבנה מקדש יהודי לאלוהי ישראל אשר נוסד על ידי הכוהן הגדול חוניו הרביעי. מקדש חוניו היה מזבח או מבנה בצורת בית המקדש ובתוכו מזבח. המקדש נהרס בשנת 73 בהוראת הקיסר אספסיאנוס, שחשש ממרד יהודי שיתפתח בהשפעת המקום המקודש. האתר נחפר מספר פעמים: אדוארד נוויל – שנים 1886 – 1887, פלינדרס פיטרי – שנים 1905 – 1906, שהתה אדם - 1950. מקדש חוניו Manfred Bietak: Tell el-Yahudiya, in: Kathryn A. Bard (Hg.): Encyclopedia of the Archaeology of Ancient Egypt, London/New York 1999, 791-792. Hans Bonnet: Leontopolis (2.), in: Lexikon der ägyptischen Religionsgeschichte, Hamburg 2000 ISBN 3-937872-08-6 S. 423. John S. Holladay Jr.: Yahudiyya, Tell el-, in: D. B. Redford (Hg.): The Oxford Encyclopedia of Ancient Egypt III, Oxford 2001, 527-529. Edouard Naville: The mound of the Jew and the city of Onias, London 1890. W. M. Flinders Petrie: Hyksos and Israelite Cities, London 1906. A.-P. Zivie: Tell el-Jahudija, in: Lexikon der Ägyptologie VI, 331-335. Max Küchler: Leontopolis in: Religion in Geschichte und Gegenwart. Handwörterbuch für Theologie und Religionswissenschaft. (RGG) 4. Auflage, Mohr Siebeck, Tübingen 2002, S. 274. מדיה וקבצים בנושא לאונטופוליס בוויקישיתוף אתר האינטרנט הרשמי של לאונטופוליס שמואל קרויס, ריצ'רד גוטהייל, ‏"לאונטופוליס", במהדורת 1901–1906 של האנציקלופדיה היהודית (באנגלית) Ney-ta-hut Tell el-Yahudiya at egyptsites.wordpress.com
אדמונד מלאנגלי, דוכס יורק

ארדמונד מלאנגלי, דוכס יורק (באנגלית: Edmund of Langley, 1st Duke of York; ‏ 5 ביוני 1341 - 1 באוגוסט 1402) היה בנם של אדוארד השלישי, מלך אנגליה ושל פיליפה מאנו, והיה הרביעי מבין חמשת הבנים של הזוג שהגיעו לגיל הבגרות. אדמונד נולד ב-5 ביוני 1341 בקינגס לאנגלי שבהרטפורדשייר, וכונה על שם מקום הולדתו. בגיל 21 קיבל את התואר רוזן קיימברידג' וב-6 באוגוסט 1385 קיבל את התואר דוכס יורק. בין השנים 1376–1381 ו-1396–1398 נשא בתואר לורד חמשת הנמלים. אדמונד היה למעשה המייסד של בית יורק, אבל למעשה, רק בשל נישואי בנו הצעיר ריצ'רד מקוניסבורו, רוזן קיימברידג' לאן מורטימר, נכדתו של אחיו הגדול של אדמונד, ליונל מאנטוורפן, דוכס קלרנס, בית יורק טען את תביעתו לכתר האנגלי במלחמות השושנים. כל נשותיו של אדמונד מלאנגלי היו קשורות לאחיו הגדול, ג'ון מגונט: אשתו הראשונה, אינפנטה איזבלה מקסטיליה, הייתה אחותה הצעירה של רעייתו של ג'ון מגונט; אשתו השנייה, ג'ואן הולנד הייתה אחותה של מרגרט הולנד, אשתו של ג'ון ביופורט, רוזן סומרסט, בנו של ג'ון מגונט. איזבלה, אשתו הראשונה של לאנגלי, הייתה בתו של פדרו, מלך קסטיליה ושל מריה דה פאדילה. נולדו להם שני בנים ובת: אדוארד מנוריץ', דוכס יורק (נהרג בקרב אז'נקור); ריצ'רד מקוניסבורג, רוזן קיימברידג' (אבי בית יורק; הוצא להורג ערב הפלישה לצרפת, בשנת 1415, בידי הנרי החמישי באשמת בגידה). קונסטנס מיורק לאחר מותה של איזבלה בשנת 1392, נשא לאנגלי לאישה את בת דודו, ג'ואן הולנד. לא נולדו להם ילדים. לאנגלי נפטר בעיר הולדתו ונקבר בה. בהיותו בנו של המלך, לאנגלי השתמש בשלט האצולה המלכותי, בהבדל אחד - על התגים שעל שלט האצולה צוירו שלושה עיגולים אדומים. מדיה וקבצים בנושא אדמונד מלאנגלי, דוכס יורק בוויקישיתוף אדמונד מלאנגלי, דוכס יורק, באתר "Find a Grave" (באנגלית) אדמונד מלאנגלי, דוכס יורק, באתר אנציקלופדיה בריטניקה (באנגלית)
אוסטרלופיתקוס גרהי

אוסטרלופיתקוס גַרְהִי (שם מדעי: Australopithecus garhi; "פיתקוס" מיוונית: πίθηκος, קוף-אדם, "אוסטרלו" מלטינית: australis, דרומי, garhi פירושו "הפתעה" בעפרית) הוא מין נכחד של הומינין מן הסוג אוסטרלופיתקוס. נמצאו ממנו רק מעט מאובנים במחוז עפר שבאתיופיה, שגילם על פי תיארוך רדיומטרי כ- 2.5 מיליון שנה. המין גרהי הוא בין המועמדים להיות אב קדמון ישיר של סוג האדם, וייתכן שהוא ההומיניד הראשון באבולוציה של האדם שסיתת כלי אבן. מאובני גרהי סווגו לראשונה כמין נפרד בשנת 1996 על ידי שני פלאואנתרופולוגים, האתיופי ברהנה אספאו והאמריקני טים וייט ועמיתים נוספים, וקיבלו את השם גרהי ב-1997 על ידי הפלאואנתרופולוג האתיופי יוהנס היילה-סילסי. מין זה הוגדר רק לאחרונה ומעט מאוד ידוע עליו עקב ממצאים חלקיים: מספר פרטים הכוללים שברי גולגולת, שיניים, עצמות זרוע ועצמות ירך. עצמות אלו דומות מאוד לעצמות אוסטרלופיתקוס אפרנסיס שהתגלו באותו אזור, אבל התיארוך שלהם מאוחר יותר - 2.5 מיליון שנה לפני זמננו, בהשוואה ל 3.6 עד 2.9 מיליון שנה אצל אפרנסיס. בנוסף נמצאו הבדלים בצורת השיניים: הטוחנות והקדם-טוחנות אצל גרהי גדולות משל אפרנסיס, ודומות בגודלן לאלו של אוסטרלופיתקוס אפריקנוס ומיני פרנתרופוס. ואולם הניבים והחותכות של גרהי אינן מוקטנות כמו במינים אלו. הבדל זה רומז על שינוי בתזונה של גרהי יחסית לאפרנסיס הקדום יותר. על בסיס ההבדל בשיניים סווג גרהי כמין נפרד, אשר ככל הנראה התפצל מאפרנסיס והחליף אותו באתיופיה. מידות גופו ונפח המוח של גרהי אינם ידועים, אך סביר לשער שבדומה לאפרנסיס, גם הוא הלך בקומה זקופה וגודל מוחו היה כשל קוף-אדם. בין אם גרהי השתלשל מאפרנסיס ובין אם לא, הוא אחד המועמדים הטבעיים להיות אב קדמון של סוג האדם, המופיע ברשומות המאובנים לכל המוקדם 2.3 מיליון שנה לפני זמננו. ייתכן שגרהי היה ההומיניד הראשון שלמד לסתת כלי אבן, שכן בשנים 1992–1994 התגלו באתיופיה כלים מן התרבות האולדובאית המתוארכים ל-2.6 מיליון שנה לפני זמננו, היינו קדומות מכל מין אדם שהתגלה עד כה ומתאימות לתקופתו של גרהי, בסמיכות לעצמות מאובנות המסווגות כעצמות גרהי, ובסמיכות לעצמות אנטילופות שעליהן סימני חתכים שנעשו בכלי אבן חדים. מדיה וקבצים בנושא אוסטרלופיתקוס גרהי בוויקישיתוף אוסטרלופיתקוס גרהי, באתר GBIF (באנגלית) פול שפאק, אבולוציה של האוסטרלופיתקים באתר פרויקט "עץ החיים" (באנגלית) מאובן עשוי להיות ה"חוליה החסרה" חדשות ה-BBC (באנגלית) Asfaw B, White T, Lovejoy O, Latimer B, Simpson S, Suwa G. (1999). "Australopithecus garhi: a new species of early hominid from Ethiopia". Science. 284(5414):629-35. PMID 10213683 de Heinzelin J, Clark JD, White T, Hart W, Renne P, WoldeGabriel G, Beyene Y, Vrba E. (1999). Environment and behavior of 2.5-million-year-old Bouri hominids. Science. 284(5414):625-9. PMID 10213682 Semaw, Sileshi (בדצמבר 2000). "The World's Oldest Stone Artefacts from Gona, Ethiopia: Their Implications for Understanding Stone Technology and Patterns of Human Evolution Between 2·6–1·5 Million Years Ago". Journal of Archaeological Science. 27 (12): 1197–1214. doi:10.1006/jasc.1999.0592. {{cite journal}}: (עזרה)
רוטר

האם התכוונתם ל... אישים אמיליה רוטר (Rotter‏; 1906–2003) – מחליקה על הקרח יהודייה-הונגרייה ג'וליאן רוטר (Rotter‏; 1916–2014) – פסיכולוג יהודי–אמריקאי ורדה רוֹטֶר (ילידת 1947) – ביולוגית ומדענית ישראלית רפי רוטר (1934–1998) – מנהל ישראלי ששימש כמנכ"ל המוסד לביטוח הלאומי ומכבי שירותי בריאות שרון רוטר (ילידת 1977) – זמרת ישראלית אחר רוטר.נט – אתר אינטרנט ישראלי שהוקם ומנוהל על ידי בני משפחת רוטר מחיפה (פועל משנת 1997) רוּטֶר (כלי עבודה) (Router) – כלי עבודה חשמלי רויטר (פירושונים)
דבון רקס

דבון רקס (Devon Rex) הוא גזע של חתול הבית. מקורו של גזע הדבון רקס הוא בחתול מתולתל שיער, אשר נמצא על ידי אשה בשם בריל קוקס בדבון, אנגליה, בשנת 1960. קוקס ניסתה להכניס את החתול לביתה ולגדלו, אך לא הצליחה בכך. היא המשיכה להשגיח עליו ושמה לב שהחתול הזדווג עם חתולה מקומית. בין הגורים היה גור אחד בעל פרווה מתולתלת. קוקס אספה אותו לביתה וקראה לו קירלי. לאור הדמיון הרב בין החתול לגזע הקורניש רקס והקרבה הגאוגרפית בין דבון רקס לקורנוול (משם הגיע הקורניש רקס), שיערו כי מדובר באותה מוטציה גנטית וכי מקור החתולים זהה. כדי לאמת זאת, נעשה ניסיון לזווג ביניהם. התוצאה של הזיווג הייתה שגר שכולו חתולים בעלי שיער רגיל. כלומר, המוטציות הגנטיות של קירלי ושל גזע הדבון רקס נתגלו כבלתי תלויות ולכן מדובר בשני גזעים שונים. כדי להעשיר את מאגר הגנים, נעשו הכלאות עם חתולים קצרי שיער רגילים. כעבור 10 שנים הגזע הוכר בבריטניה. לדבון רקס "פני שדון" מיוחדים ואוזניים גדולות מאוד ומחודדות. שלא כמו לקורניש רקס, לרקס זה שיערות מגן ושערות זיפיות הדומות מאוד גם לשערות הפלומה שלו. שלושת סוגי השיער קצרים מאוד ומתולתלים. שערות השפם קצרות או חסרות. משקלם של הזכרים נע בין 3.5 - 4.5 ק"ג, ושל הנקבות בין 2 - 3.5 ק"ג. גזע זה מופיע בכל צבעי הפרווה ודוגמאות הפרווה כאשר צבע העיניים בהתאמה. קיים זן בעל דוגמת חודים של סיאמי הנקרא סי-רקס. תוחלת חייהם נעה בין 9 ל-15 שנים אך רבים מגיעים לאמצע שנות העשרה לחייהם ואפילו מעבר לכך. הדבון רקס מאופיין בהיותו חברותי, סקרן, פעיל, אוהב לשחק ואפילו שובב ואוהב מאוד אנשים. כאשר הוא שמח הוא עשוי לכשכש בזנבו כמו כלב. הרגל זה ופרוותו המתולתלת, זיכו אותו בכינוי "חתול פודל". מדיה וקבצים בנושא דבון רקס בוויקישיתוף סטנדרט הגזע ב-CFA פרופיל הגזע ב-CFA
נויבך

נויבך הוא שם משפחה ממקור גרמני שמקורו בשם יישוב באוסטריה. האם התכוונתם ל... אמנון נויבך – מנהל ישראלי קרן נויבך – עיתונאית ישראלית
באס ואן פראסן

באס ואן פראסן (בהולנדית: Bas van Fraassen;‏ 5 באפריל 1941) הוא פילוסוף אמריקאי-הולנדי של המדע. מחשובי הפילוסופים של המדע החיים כיום. ואן פראסן נולד בחוס, הולנד, ובגיל 15 היגר עם משפחתו לאדמונטון באלברטה, קנדה. בספרו התמונה המדעית (1980) ובספריו העוקבים פיתח גרסה מקורית של אמפיריציזם, הקרויה אמפיריציזם קונסטרוקטיבי. האמפיריציזם הקונסטרוקטיבי נחשב לתפישה המובילה של אמפיריציזם בימינו, ולמעשה ליחידה שעדיין בת-קיימא. בנוסף, האמפיריציזם הקונסטרוקטיבי נחשב לתפישה המובילה המתנגדת לריאליזם מדעי. על פי האמפיריציזם הקונסטרוקטיבי, קיים עולם בנפרד מהתודעה האנושית, ויש להבין הגדים מדעיים המתייחסים לישים בלתי ניתנים לצפייה בעין אנושית, כגון "אלקטרונים", כפשוטם (לא כקיצורים של הגדים על ישים הניתנים לצפייה, כפי שסברו, למשל, האמפיריציסטים הלוגיים). אף על פי כן, המדע אינו נותן לנו ראיות מספיקות להאמין בקיומם של ישים בלתי ניתנים לצפייה, ומטרת המדע אינה אמת, אלא נאותות אמפירית, שהיא התאמה בין התאוריה לבין התופעות הניתנות לצפייה. תרם גם לפילוסופיה של תורת הקוונטים ולאפיסטמולוגיה. תקציר הספר The Empirical Stance משנת 2002 רשימת ספרים שכתב ערך זה הוא קצרמר בנושא פילוסופים. אתם מוזמנים לתרום לוויקיפדיה ולהרחיב אותו.